Julio Ricardo Cruz

**Julio Ricardo Cruz** (lindur më 10 tetor 1974) është një ish futbollist profesionist argjentinas. Ai ka luajtur me klube në Argjentinë, Holland dhe Itali përpara se të tërhiqej në vitin 2010. Qëndrimi më i gjatë i tij në karrierë ka qënë te klubi italian Internazionale, ku fitoi katër herë rresht titullin e Serie A dhe të tjerë trofe.

Cruz ka luajtur 22 ndeshje me kombëtaren argjentinase që nga debutimi i tij në vitin 1997, duke shënuar tre gola. Ai ka përfaqsuar vendin e tij në 1997 Copa America dhe Kupën e Botës 2006.

## Karriera me klube
### Vitet e hershme
Një sulmues i gjatë 1.90&nbsp;cm, Cruz filloi karrierën e tij si profesionist me Banfield në vitin 1993. Tre vite më vonë ai kaloi te River Plate.

### Feyenoord
Në vitin 1997, Cruz shkoi në Europë, duke firmosur me klubin hollandez Feyenoord, duke shfaqur një potencial të lartë në aftësimin e shënimit të golave. Në vitin 2000 ai firmosi me klubin italian Bolonja.

### Bologna
Te Bolonja, nën drejtimin e trajnerit Francesco Guidolin, Cruz u përdor zakonisht si sulmues i vetëm. Gjatë kohës që ai tallej nga tifozët për mungesën e vazhdimsisë, ai tregoi se kishte prirje të madhe në mbajtjen e topit dhe për mundësitë që krijonte për të nxjerrë shokët e skuadrës përpara. Në sezonin 2001–02, ai ishte pjesë e skuadrës që e mbylli sezonin në Serie A në vendin e shtatë, dhe gjatë kohës që ai shënoi vetëm dhjetë gola në ligë, ai rifitoi respektin e kritikëve të futbollit për lojën e tij inteligjente dhe pasionante.

### Internazionale
Në vitin 2003, Cruz u largua nga Bolonja duke firmosur me klubin italian Inter.

Me *Zikaltrit*, Cruz ishte zakonisht një zëvëndësues, duke luajtur titullar në rastet kur sulmuesit kryesor nuk ishte të gatshëm për të luajtur. Ai shënoi vetëm 12 gola në kampionat në dy sezonet e para me klubin. Cruz shënoi golin e parë të Interit në fitoren 3–0 kundër Arsenalit në Highbury Stadium më 17 shtator 2003 në një ndeshje të vlefshme për Ligën e Kampioneve. Në një ndeshje tjetër të Ligës së Kampioneve kundër Portos më 1 nëntor 2005, ai shënoi dy herë në tridhjetë minuta pasi hyri në fushën e lojës për të zëvëndësuar sulmuesin Adriano, duke e kthyer disavantazhin 1–0 në një fitore 2–1.

Në verën e vitit 2005, Cruz u lidh me një kalim të mundshëm te Roma për shkak se kontrata e tij ishte pranë skandencës. Megjithatë, ai vendosi të qëndronte në Milano, duke firmosur një kontratë të te dy-vjeçare në shkurt 2006. Ai e mbylli sezonin si golashënuesi më i mirë i skuadrës me 21 gola, përfshirë 15 gola në kampionat. Ai gjithashtu shënoi në një nga dy finalet e kupës kundër Romës, duke ndihmuar Interin të fitonte trofeun. Cruz e rinovoi sërisht kontratën me klubin në shtator 2007.

### Lazio
parapamje|djathtas|220px|Cruz (#74) gjatë kohës së tij te Lazio.
Më 31 korrik 2009, Cruz u largua nga Interi dhe firmosi një kontratë dy-vjeçare me klubin kryeqytetas Lazio, por gjithashtu pagoi 2.15 milion € te Van Dijk B.V. (e cila më vonë Lazio u dënua nga FIGC për shkak të bashkpronsisë mes tre palëve dhe agjentit të paliçensuar Dennis Anthonius Johannes Maria Sickman). 

Cruz debutoi me ekipin në ndeshjen e Supercoppa Italiana 2009 kundër Interit, duke u aktivizuar në minutën e 72të në një fitore 2–1 në Stadiumin Kombëtar të Beijngut në Kinë, duke fituar edhe trofeun e parë me klubin. Ai luajti si titullar për herë të parë 12 ditë më vonë, në një ndeshje evropiane kundër IF Elfsborg e vlefshme për raundin play-off të UEFA Ligës së Evropës. Ai luajti 90 minuta të plota me Lazion që fitoi 3–0 në Stadio Olimpico.

Në fund të sezonit 2009–10, kontrata e tij me klubin u mbyll me mirkuptim, kjo për shkak edhe të dëmtimeve të shumta. Ai njoftoi tërheqjen nga futbolli më 7 shtator 2010, duke refuzuar oferta nga Napoli dhe Grosseto.

## Karriera ndërkombëtare
Cruz ka luajtur 22 ndeshje me Argjentinës dhe ka shënuar 3 gola. Ai ishte pjesë e ekipit që luajti në Kupën e Botës 2006, ku ai u aktivizua si zëvëndësues në minutat e fundit të ndeshjeve Hollandës dhe Gjermanisë. Ndaj kësaj të fundit, ai shënoi penalltinë e parë të ekipit të tij në gjuajtjet e penalltive, por gjermanët fituan 4–2, duke sjellë eliminimin e Argjentinës.

## Statistikat 
### Klube
Burimi: 

### Kombëtarja
*Redaktuar më 17 prill 2015*

### Golat me kombëtaren
*Lista e golave dhe rezultateve me kombëtaren argjentinase.*

## Trofe
### Klube
;River Plate
*Argentine Primera: 1996, 1997

;Feyenoord
*Eredivisie: 1999
*Johan Cruijff-schaal: 1999

;Internazionale
*Serie A: 2006, 2007, 2008, 2009
*Coppa Italia: 2005, 2006
*Supercoppa Italiana: 2005, 2006, 2008

;Lazio
*Supercoppa Italiana: 2009

## Referime 
## Lidhje të jashtme
*FootballDatabase provides Profili dhe statistikat tek FootballDatabase 
*Statistikat tek Guardian Stats Centre
*Julio Ricardo Cruz tek National-Football-Teams.com